Ndɔ́ mə ngáyén naa a ngábəgə eboe ai nâ bɔ́ bə́sə̄ bə́bɛ̄ bə́ ngányiŋ akyaí dá. 14Ńdɔ ebamba dzíé é ngánəman: á yén á ngāyén bod bə́ tɔ̄á bivəgələ á ḿfim, bivəgələ̌ Bəkaldéan bítá ǹkaŋán ai bâ, 15bə́ bə̄gə́ bəkandá á mə̄ngə́də́g ai bibǎb biyé á mīǹló, bə́ fulugan ai bivɛ̌d, 16ńdɔ fɔ́ɔ́ á ngādiŋ bɔ́ hə mə́yéné mə́ ósú, ńdɔ a ngálóm bɔ bod á Kaldéa. 17Ńdɔ bǒd yā Babilón bə́ ngázu bómbo ai nyé énɔ̌ŋ bíbóŋ, bə́ bɔ̄lī fə nyé ai ngobinda, á man bə́ ngáman nyé bɔlǐ nálā, ńdɔ̄ a ngáwóg bɔ abé ai ngul dzié ésə. 18A ngabían fɔ́ɔ́ bɔ̌ ébamba, á lə́dēge ǹsɔ́ wóé, ńdɔ mə ngáwóg nye abé, anə́ mə̄ ngábɔ mǎnyāŋ. 19Ńdɔ a ngábulu ebamba dzíé, ai ńtsōgán ā tsogo abǒg énânga díé, ábōg ā nyiŋi enyiŋ ebamba á ńnam Égîptɛn, 20ábōg ā diŋi é bǒd bisǒg yā édzo dzábán é nə́ anə́ edzo ózəle ai ngǒŋ bisog dzābán é nə́ anə́ ényí ekabilí. 21O ngábə́ dzə́ŋə enyiŋ ébambǎ yā ábǒg énânga dóe, ábōg Égîptɛn bə́ kadəgə wa myǎd mə̄bɛ́, bə́ bɔ́dəgan ǹkug ńtúd ngɔn wóe. 22Ńdɔ̄ hḿ, ǎ Oholiba, Ǹtondôbə Zambá ā kɔ́bɔ̄ nâ: Mayi bɔ̌ naa bibɔn bíē bí lúmán ai wa, ébí ó ngālum mvús; mayi sɔ́ ai byá mīḿfág mísə̄, nə́ bí zu lúman ai wa,